Takhta Dunia

"Takhta Dunia" ialah lagu yang dirakamkan dan dipersembahkan oleh penyanyi wanita Malaysia, Siti Nurhaliza, dikeluarkan pada 8 Januari 2021 sebagai single kesembilan dan terakhir dari album studio ke-19 beliau, ManifestaSITI2020 (2020). Ia dicipta dan ditulis oleh Ryan Kyoto yang turut berkhidmat sebagai penerbit. Sebuah muzik video telah diterbitkan bagi mempromosikan single ini, diarahkan oleh Azhar. Ini menjadi karya muzik terakhirnya sebelum mengambil keputusan untuk berehat bagi memberi tumpuan kepada kehamilannya.

Komposisi
Berdurasi selama 3 minit dan 15 saat, "Takhta Dunia" ialah sebuah lagu berentak pop dengan pengaruh 70-an dan 80-an, ialah hasil nukilan sepenuhnya oleh Ryan Kyoto, seorang komposer muzik kelahiran Indonesia. Lagu ini mempunyai keunikan tersendiri dari segi melodi dan cara penyampaian Siti Nurhaliza namun inti pati lirik yang dihasilkan sangat memberi makna.

Muzik video
Muzik video rasmi untuk "Takhta Dunia" dikeluarkan di saluran YouTube rasmi Universal Music Malaysia pada hari pelancaran rasmi single itu, iaitu pada 8 Januari 2021.

Video muzik digarap istimewa dengan elemen minimalis teater muzikal. Berlatarkan era 1970-an di sebuah stesen keretapi yang dinamakan Lipis Sentral, lokasi penggambaran video muzik berkenaan diadakan di ruang pameran luar Muzium Sultan Alam Shah yang menempatkan kepala dan gerabak keretapi lama. Hasil perbincangan dengan Rasa Film, Siti juga tampil menggayakan imej wanita era 1970-an bagi memberikan kelainan dalam setiap video muzik yang pernah dihasilkan. Siti turut menggunakan khidmat pereka Rizman Ruzaini dan jurusolek Ahmad Dhani bagi imej tersebut.

Ulasan kritis
Dalam ulasan retrospektif beliau mengenai ManifestaSITI2020 di Malaysiakini, Hania Rafei berpendapat "Takhta Dunia" "kurang menyengat di halwa telinga" dan "sesuailah jika lagu ini diguna ketika majlis tari-menari bersama pasangan". 

Format dan senarai runut
Muat turun dan penstriman digital
 "Takhta Dunia" – 3:15

Rujukan

Kategori:Lagu 2021
Kategori:Single 2021
Kategori:Lagu Malaysia tahun 2021
Kategori:Lagu Siti Nurhaliza